**HIRDETMÉNY**

A helyi önkormányzatok szociális célú tüzelőanyag vásárlásához kapcsolódó kiegészítő támogatása jogcím szerint Acsalag Községi Önkormányzat 34 erdei köbméter keménylombos tűzifa vásárlására részesült támogatásban.

A szociális rászorulók háztartásában téli fűtési problémák enyhítésére természetbeni tűzifa támogatás nyújtható annak a vegyes tüzelési rendszert alkalmazó acsalagi lakosnak, akinek

**a családjában** az egy főre jutó jövedelem nem haladja meg a szociális vetítési alap **460%-át (131 100,- Ft),**

**egyedülálló esetében 560 %-át (159 600,- Ft).**

A rászorultság megállapítása során előnyt élvez, aki:

* aktív korúak ellátásában vagy
* időskorúak ellátásra vagy
* települési támogatásra vagy
* lakásfenntartási támogatásra jogosult,
* a gyermekek védelméről és a gyámügyi igazgatóságról szóló törvényben szabályozott halmozottan hátrányos helyzetű gyermeket nevelő család.

A keménylombos tűzifa igényléshez szükséges kérelem nyomtatvány az Acsalagi Polgármesteri Hivatalban vehető át hivatali nyitvatartási idő alatt.

**A kérelmek benyújtási határideje: 2023. október 20.**

Acsalag, 2023. 10. 04.

 Acsalag Községi Önkormányzat